《奉和圣制夏日游石淙山》
唐代·于季子

九旗云布临嵩室，万骑星陈集颍川。瑞液含滋登禹膳，

飞流荐颍入虞弦。山扉野径朝花积，帐殿帷宫夏叶连。

微臣献寿迎千寿，愿奉尧年倚万年。

作者简介：[唐]（约公元六八五年前后在世）字、里、生卒年均不详。约唐武后垂拱初前后在世。工诗。咸亨中，（公元六七二年左右）登进士第。武后称制，官司封员外郎。季子所作诗，今仅存七首于全唐诗中。